המחלה של האנשים הבריאים, כאב הכנפיים של הבזים החופשיים, ההשפעה המסוכנת של השבדים, הסיכון המקצועי של המגיהים ועוד סיכונים, מכאובים ותחלואות מהעיתונות העברית
  שפעת השבדים "ישראל פוסט" פירסם (12.8.09) ידיעה על מאסר שנגזר על חייל ש"בזז פלסטיני בעזה". בוזזים רכוש, לא אנשים. יכול להיות שב"ישראל פוסט" קוראים יותר מדי את העיתון השבדי "אפטון בלאדט"?  עוברת אורח חפה מפשע נפגעה במלחמה שהכריז "מעריב" על שבדיה: טסלה, יצרנית מכוניות חשמליות אמריקאית למהדרין. למזלה, קוראי "מעריב" לא יוכלו באמת להחרים אותה: טסלה בכלל לא מוכרת בישראל. אנטישמים! ומה האמריקאים עשו בשואה?  ובוואלה (24.8.09) ה"אפטון בלאדט" מודה, אבל בהכל.  הניתוח הסמנטי הצליח שיעור בלוגיקה סמנטית ל"ידיעות אחרונות" (24.8.09): אם מישהי חולה בשפעת, היא לא בריאה (דרך לאטמה).  יום אחד אולי אפרוס כנפיים, רוצים חתיכה? ב"ידיעות אחרונות" (21.8.09) פרסו כנף. זה ודאי כאב.  פיסוק בעלון הקיר "בטיחות וגיהות" של המוסד לבטיחות ולגיהות (8.2009) מזהירים מפני סיכוני פיסוק, ככל הנראה סוג של סיכון מקצועי של מגיהים.  שמות ynet הפך (27.8.09) את בועז העצני לבועז העצבני.  ביזפורטל, וואלה ואתר "הארץ" (18.8.09) הפלילו בפרשת ההאקרים את אלברטו גונזלס, התובע הכללי של ארה"ב לשעבר. ובינתיים, במציאות: שמו של החשוד הוא אלברט גונזלס.  הערה ליהונתן גפן ("מעריב", 14.8.09): ברוזה זה החבר שלך המוזיקאי. המתכת שעושים ממנה פסלים היא ברונזה.  מספרים המיליונים החסרים: שלושת ההאקרים גנבו יותר מ-130 מספרי כרטיסי אשראי (וואלה, 18.8.09).  ynet מתבקש להסביר את ההבדל בין מאה ואחד לבין 101 (דרך צפניה, 22.8.09).  תמונות ל-nrg מעריב (24.8.09) יש אייטם על ערוץ 10, אז למה לא לעטר אותו בתמונה של רון קופמן? הוא גם מהתקשורת, לא?  זה מה שקורה, עכבר העיר אונליין (8.2009), כשמתעצלים לחפש במאגר הצילומים ומשתמשים שוב ושוב ושוב באותה תמונה של דודו טופז.  גיאוגרפיה הכדורגלן אלון מזרחי התלבט בין אירופה לספרד. הוט מתלבטים בין לעזוב את ישראל לבין להגר לספרד (23.8.09).  נתן שרנסקי ויולי אדלשטיין מישראל-בעלייה היו מי שהשתמשו בסיסמת הבחירות "נאש קונטרול", אבל בשביל איתן הבר ("ידיעות אחרונות", 26.8.09) כל הרוסים אותו דבר (דרך אייל בר חיים).  טכנולוגיה מיוחד: תוכנה שמתאימה גם לחלונות ויסטה וגם לחלונות (אתר דה-מרקר, 20.8.09).  וחידוש: דפדפן אקספלורר מתוצרת מיקרוסופט הוא בעצם של אינטל (אתר דה-מרקר, 18.8.09)  אמונה באירוע בכיכובו של שלמה בניזרי, ערב היכנסו לכלא באשמת עבירת שוחד, הציג אותו המנחה כ"מקדש שם שמים ברבים". מתקין הכתוביות של חדשות 2 (23.8.09) לא שמע טוב, אז הוא אלתר.  חידושים והמצאות מתוך תקציר הסרט סיטי-איילנד ב"ישראל היום" (20.8.09): "הבן הצעיר מעדיף פורנו גס עם נשים שמנות ומבשלות". "התיקונים" רוצה להאמין שטעות, ולא פטיש קולינרי של אחד המשכתבים, גרמה לסטייה מהטקסט המקורי, "נשים שמנות ובשלות".  "מקור ראשון" (21.8.09) המציא ז’אנר מוזיקלי חדש: להקת פנויים-פנויות.  תודה לתורמים אבי לבקוביץ, אהוד קינן, אילת, בחור אנלוגי, גילעד נס, חגי אלקיים, יהונתן קלינגר, לירן לוטקר, מאיה שובל, מתניה מוזס, ניר ש, שוקי טאוסיג ותומר כהן. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.